سوریه‌نین شیما‌لی‌نین ترور تشکیلاتلاریندان‌ تمیزلنمه‌سی اوچون تورکیه‌نین لیدئرلیگیله باشلانیلان "فرات قالخانی" عملیاتی چرچیوسینده 2 عسگرین اوردو ایله ارتباطی کسیلدی.
ایتگین دوشن عسگرلرین آختاریشی داوام ائدیر.
تورکیه سلاحلی قوه لریندن وئریلن آچیقلامادا: " فرات قالخانی عملیاتی چرچیوسینده 29 نوامبر چرشنبه آخشامی گونو ساعت 15:30-‌دا ایکی عسگریمیز ایله علاقه کسیلیب آختاریش لاری ایشلری داوام ائدیر.
تورکیه سلاحلی قوه لرین باش قرارگاه رئیسی حولوسی آکار باش ناظیر بینالی ییلدیریم-ا تلفون ائده رک موضوع ایله باغلی معلومات وئردی.
بو آرادا، عملیاتین 99-جی گونونده تورکیه هاوا قوه‌لرینه عاید اوچاقلار طرفیندن حیاتا کئچیریلن هاوا حرکاتیندا ترور تشکیلاتی داعش-ه عاید 2 بینا داغیدیلدی.
آفت و عاجل یاردیم ایداره باشقان‌لیغی و قیزیل‌آیین دا آزاد سوریه اوردوسو ایله وطنداش‌لارا یاردیم‌لاری داوام ائدیر.
